**A 2020.03.14-én kihirdetett szükségállapot miatti intézkedések:**

1) A több mint 500 koronavírus fertőzöttet nyilvántartó országból hazaérkezők kötelesek 14 napig otthoni karanténba vonulni, illetve jelezni a karantén tényét a helyi hatóságoknak. Ilyen országok közé tartozik: Svájc, Németország, Olaszország, Franciaország, Nagy Britannia is, ahol nagyon sok alfalvi és borzonti dolgozik. Az országok listájáról bővebben a <https://www.cnscbt.ro> internetes oldalon lehet tájékozódni.

2) A karantén betartásának elmulasztása 10.000 lejes pénzbirsággal büntetendő, illetve bűnügyi eljárás is indulhat a szabályszegő ellen.

3) Amennyiben a karanténban levő személynél betegség tünetei mutatkoznak, köteles azt jelezni a 112-es segélyhívó számon.

4) A mezőgazdasági kifizetési és intervenciós ügynökség (APIA) felfüggeszti április 6-ig a kifizetési kérések elfogadását, így a polgármesteri hivatalban sem állítják össze az iratcsomókat a jelzett időpontig.

5) Be van tiltva a 50 résztvevőnél nagyobb beltéri rendezvények megtartása.

6) A kedvezményes adófizetési lehetőséget meghosszabbítják június végéig.

7) A polgármesteri hivatalban egy ügyfél legtöbb 10 percet tartózkodhat és csak halaszthatatlan esetben látogassák a hivatalt. Kérjük információkért, használják a 0266-354 003-as telefonszámot és a primjoseni@yahoo.com e-mail címet. Tájékozódhatnak a további intézkedésekről a [www.gyergyoalfalu.ro](http://www.gyergyoalfalu.ro) webcímen és <https://www.facebook.com/gyergyoalfalu/> közösségi profilon.